CELEX: 32016R1929
Language: fi
Date: 2016-11-04 00:00:00
Title: Komission täytäntöönpanoasetus (EU) 2016/1929, annettu 4 päivänä marraskuuta 2016, tehoaineen Bacillus thuringiensis subsp. kurstaki, serotyyppi 3a3b, kanta ABTS-351, hyväksymisestä käytettäväksi tehoaineena biosidivalmisteissa valmisteryhmässä 18 (ETA:n kannalta merkityksellinen teksti )

5.11.2016   
            
            
               FI
            
            
               Euroopan unionin virallinen lehti
            
            
               L 299/26
            
         KOMISSION TÄYTÄNTÖÖNPANOASETUS (EU) 2016/1929,
   annettu 4 päivänä marraskuuta 2016,
   tehoaineen Bacillus thuringiensis subsp. kurstaki, serotyyppi 3a3b, kanta ABTS-351, hyväksymisestä käytettäväksi tehoaineena biosidivalmisteissa valmisteryhmässä 18
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 90 artiklan 2 kohdan,
   sekä katsoo seuraavaa:
   
               (1)
            
            
               Ranska vastaanotti 30 päivänä tammikuuta 2013 Euroopan parlamentin ja neuvoston direktiivin 98/8/EY (2) 11 artiklan 1 kohdan mukaisesti hakemuksen, joka koski tehoaineen Bacillus thuringiensis subsp. kurstaki, serotyyppi 3a3b, kanta ABTS-351, sisällyttämistä kyseisen direktiivin liitteeseen I käytettäväksi kyseisen direktiivin liitteessä V määritellyssä tuotetyypissä 18, hyönteis- ja punkkimyrkyt sekä muiden niveljalkaisten torjuntaan käytettävät valmisteet, joka vastaa asetuksen (EU) N:o 528/2012 liitteessä V määriteltyä valmisteryhmää 18.
            
         
               (2)
            
            
               Ranska toimitti arviointikertomuksen sekä suosituksensa 29 päivänä toukokuuta 2015 asetuksen (EU) N:o 528/2012 90 artiklan 2 kohdan mukaisesti.
            
         
               (3)
            
            
               Biosidivalmistekomitea valmisteli Euroopan kemikaaliviraston lausunnon 16 päivänä helmikuuta 2016 ottaen huomioon arvioinnista vastaavan toimivaltaisen viranomaisen päätelmät.
            
         
               (4)
            
            
               Tämän lausunnon mukaan valmisteryhmässä 18 käytettävien biosidivalmisteiden, jotka sisältävät tehoainetta Bacillus thuringiensis subsp. kurstaki, serotyyppi 3a3b, kanta ABTS-351,voidaan olettaa täyttävän asetuksen (EU) N:o 528/2012 19 artiklan 1 kohdan b alakohdan vaatimukset edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.
            
         
               (5)
            
            
               Siksi on aiheellista hyväksyä tehoaineen Bacillus thuringiensis subsp. kurstaki, serotyyppi 3a3b, kanta ABTS-351, käyttö valmisteryhmään 18 kuuluvissa biosidivalmisteissa edellyttäen, että tiettyjä spesifikaatioita ja edellytyksiä noudatetaan.
            
         
               (6)
            
            
               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Tehoaine Bacillus thuringiensis subsp. kurstaki, serotyyppi 3a3b, kanta ABTS-351, hyväksytään käytettäväksi tehoaineena biosidivalmisteissa valmisteryhmässä 18 siten, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä marraskuuta 2016
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 167, 27.6.2012, s. 1.
   
      (2)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).
   
      LIITE
      
                  Yleisnimi
               
               
                  IUPAC-nimi
                  Tunnistenumero
               
               
                  Tehoaineen vähimmäispuhtausaste (1)
                  
               
               
                  Hyväksymispäivä
               
               
                  Hyväksymisen päättymispäivä
               
               
                  Valmisteryhmä
               
               
                  Erityisedellytykset
               
            
                  
                     Bacillus thuringiensis subsp. kurstaki, serotyyppi 3a3b, kanta ABTS-351
               
               
                  Ei sovelleta
               
               
                  Ei merkityksellisiä epäpuhtauksia
               
               
                  1. maaliskuuta 2017
               
               
                  28. helmikuuta 2027
               
               
                  18
               
               
                  Biosidivalmisteiden lupien on täytettävä seuraavat edellytykset:
                  
                              1)
                           
                           
                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.
                           
                        
                              2)
                           
                           
                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota:
                              
                                          a)
                                       
                                       
                                          ammattikäyttäjiin;
                                       
                                    
                                          b)
                                       
                                       
                                          yleisöön, joka altistuu kulkeumalle;
                                       
                                    
                                          c)
                                       
                                       
                                          maaperään, jos valmistetta käytetään ennen sadetta.
                                       
                                    
                        
            
         (1)  Tässä sarakkeessa ilmoitettu puhtaus on asetuksen (EU) N:o 528/2012 90 artiklan 2 kohdan mukaisesti arvioidun tehoaineen vähimmäispuhtausaste. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.